**Privitak 1.**

**NAREDBE KRIZNOG STOŽERA**

**FEDERALNOG MINISTARSTVA ZDRAVSTVA**

**I. OPĆE NAREDBE**

1. Naređuje se vladama kantona, odnosno kriznim stožerima kantonalnih/županijskih ministarstava zdravstva donošenje restriktivnijih mjera u odnosu na mjere iz ove naredbe, sukladno procjeni rizika događaja koji mogu dovesti do pogoršanja epidemiološke situacije, kao i na osnovi aktualne epidemiološke situacije koja se temelji na tjednoj incidenciji zaraženih, broju hospitaliziranih pacijenata, broju pacijenata koji koriste respiratornu potporu i raspoloživosti svih resursa u zdravstvu (tehničkih, ljudskih i dr.).
2. Naređuje se obvezno nošenje zaštitnih maski preko usta i nosa za zaštitu respiratornog sustava u zatvorenom prostoru i uz poštivanje razmaka od minimalno 2 metra.

Nalaže se obvezno nošenje maske i na otvorenom prostoru, ako se ne može ostvariti razmak od 2 metra. Obvezno je nošenje maski na autobusnim, tramvajskim, trolejbusnim, minibuskim stajalištima, peronima i pijacama/otvorenim tržnicama i na drugim mjestima gdje se primijeti veća fluktuacija stanovništva.

Iznimno, zaštitne maske nisu obvezni nositi:

* djeca mlađa od šest godina, osobe koje imaju probleme s disanjem zbog kroničnih bolesti ili koje ne mogu skinuti masku bez pomoći druge osobe, npr. osobe s intelektualnim poteškoćama ili smetnjama u razvoju, osobe s oštećenjem sluha
* učenici osnovnih škola od 1. do 5. razreda tijekom obavljanja nastave u učionicama
* sportaši na utakmicama, treninzima i sportskim aktivnostima, vozači na biciklu, električnom romobilu i motociklu
* članovi iste obitelji koji na otvorenom prostoru ne ostvaruju razmak od 2 metra.
1. Dopušteno je okupljanje ljudi na određenom prostoru pod sljedećim uvjetima:
* ne više od 50 ljudi u zatvorenom prostoru
* ne više od 100 ljudi na otvorenom prostoru.

Sva okupljanja unutar navedenih ograničenja moraju se odvijati u prostoru koji omogućuje obvezni fizički razmak od najmanje 2 metra između osoba (osim članova istog kućanstva).

S ciljem smanjivanja rizika od COVID-19, kao i zaštite osobnog zdravlja, za vrijeme okupljanja potrebno je obvezno pridržavanje preporuka koje su donijeli zavodi za javno zdravstvo u Federaciji BiH (higijensko-epidemioloških mjera). Za provođenje mjera na skupovima odgovorni su organizatori okupljanja. Organizator je prilikom održavanja skupa dužan postupati sukladno propisima o javnom okupljanju.

1. Nalaže se kriznim stožerima kantonalnih/županijskih ministarstava zdravstva da na temelju procjene COVID-19 epidemiološke situacije na području kantona/županije reduciraju broj osoba, od maksimalno dopuštenog broja osoba u otvorenom i zatvorenom prostoru sukladno točki 3. ove naredbe, na skupovima koji se održavaju, poput: političkih skupova, vjenčanja, svadbi, krizmi, sprovoda, dženaza i drugih obiteljskih okupljanja i sličnih događaja, a u cilju sprječavanja širenja infekcije COVID-19 među pučanstvom, kao i zaštite osobnog zdravlja i javnog zdravlja pučanstva.
2. Iznimno od točke 3. ove naredbe, dopušta se organiziranje i većih okupljanja, do maksimalno 150 osoba u zatvorenom i 300 osoba na otvorenom, pod uvjetom da veličina prostora omogućava provedbu higijensko-epidemioloških mjera.

Uvjet je da svi sudionici skupa imaju:

* negativan antigenski ili PCR test, ne stariji od 48 sati ili
* potvrdu o prebolovanom COVID-19, ne stariju od 6 mjeseci
* ili potvrdu o završenom cijepljenju.

Za provođenje epidemioloških mjera i organizaciju skupa odgovoran je organizator skupa.

Organizator skupa iz ove točke dužan je prethodno pribaviti suglasnost od mjerodavnog kriznog stožera kantonalnog/županijskog ministarstva zdravstva koja se izdaje temeljem mišljenja mjerodavnog zavoda za javno zdravstvo kantona/županije, koje sadrži procjenu rizika.

1. U uvjetima COVID-19 epidemiološke situacije u Federaciji BiH naređuje se striktno poštivanje preporuka Zavoda za javno zdravstvo Federacije Bosne i Hercegovine, za sve one na koje se preporuke odnose, a koje su dostupne na www.zzjzfbih.ba, i to:
* preporuke za državljane BiH i strane državljane koji ulaze u BiH;
* preporuke - javni prijevoz;
* preporuke za muzeje, galerije, kina i sl.;
* preporuke za ugostiteljske objekte;
* preporuke za škole u kontekstu COVID-19 za školsku 2021./2022. godinu;
* preporuke - vrtići;
* preporuke za stomatološke ordinacije;
* preporuke - trajni smještaj i zbrinjavanje;
* preporuke za sportsko-rekreativne aktivnosti – dopuna;
* preporuke za rad hotela;
* preporuke za trgovine, uslužne djelatnosti, tržne centre;
* preporuke – proslave;
* preporuke za rad studentskih domova u kontekstu COVID-19.
1. Naređuje se Federalnoj upravi za inspekcijske poslove i kantonalnim/županijskim upravama za inspekcijske poslove, kao i inspekcijama organiziranim pri mjerodavnim ministarstvima u kantonu/županiji, odnosno mjerodavnim općinskim i gradskim inspektorima da kontinuirano kontroliraju provođenje Naredbe pod toč. 2., 3., 4., 5. i 6. ovog poglavlja te sukladno svojim ovlastima poduzimaju mjere iz okvira svoje mjerodavnosti, koja uključuje pokretanje kaznenih prijava protiv počinitelja za koje se postavi osnovana sumnja da ne izvršavaju naredbe u uvjetima pandemije COVID-19 za kaznena djela kažnjiva po Kaznenom zakonu Federacije BiH.
2. Traži se od mjerodavnih uprava policije i mjerodavnih tužiteljstava žurno postupanje po podnesenim kaznenim prijavama iz točke 7. ove naredbe, sukladno njihovim ovlastima.

**II. NAREDBE ZA KRIZNE STOŽERE KANTONALNIH/ŽUPANIJSKIH MINISTARSTAVA ZDRAVSTVA I USTANOVE I DRUGE SUBJEKTE U PODRUČJU ZDRAVSTVA**

1. Obvezuju se krizni stožeri kantonalnih/županijskih ministarstava zdravstva, kao i zdravstvenih ustanova s područja kantona/županija, da redovito revidiraju krizne planove pripravnosti i odgovore na pojavu novog koronavirusa (COVID-19), prema promjeni epidemiološke situacije na području kantona/županije ili lokalne zajednice.
2. Naređuje se vladama kantona, odnosno kriznim stožerima kantonalnih/županijskih ministarstava zdravstva obvezno postupanje po dokumentu „Javnozdravstveni kriteriji za prilagođavanje javnozdravstvenih i društvenih mjera u kontekstu COVID-19“.
3. Nalaže se svim zdravstvenim ustanovama na području Federacije BiH da nastave s kontinuiranim provođenjem i primjenom kantonalnog kriznog plana pripravnosti odgovora na pojavu COVID-19, a osobito mjera koje se odnose na hospitalizaciju osoba i drugih mjera prema izvorima zaraze, sukladno revidiranom dokumentu „Upravljanje slučajem COVID-19 i osiguranje kontinuiteta zdravstvenih službi – prijenos u zajednici“.
4. U uvjetima povoljne epidemiološke situacije nalaže se svim zdravstvenim ustanovama na području Federacije Bosne i Hercegovine obvezno pružanje svih zdravstvenih usluga za koje su registrirani.
5. Nalaže se kriznim stožerima kantonalnih/županijskih ministarstava zdravstva da budu spremni za slučaj zbrinjavanja većeg broja oboljelih u zdravstvenim ustanovama, sukladno odredbama Zakona o zaštiti pučanstva od zaraznih bolesti („Službene novine Federacije BiH“, broj 29/05), a sukladno epidemiološkoj situaciji.

Nalaže se kantonalnim ministrima nadležnim za zdravstvo da poduzimaju mjere i aktivnosti u smislu angažiranja zdravstvenih djelatnika, organizacije i rasporeda rada i radnog vremena, promjene mjesta i uvjeta rada pojedinih zdravstvenih ustanova, ako dođe do pogoršanja epidemiološke situacije.

1. Zadužuju se zavodi za javno zdravstvo kantona/županija da pojačaju nadzor nad provođenjem i primjenom kantonalnog/županijskog kriznog plana pripravnosti i odgovora na pojavu novog koronavirusa (COVID-19).
2. U zdravstvenim ustanovama, bez obzira na oblik vlasništva, kao i privatnim praksama, obvezno je provođenje trijaže i pridržavanje striktnih mjera za prevenciju i kontrolu infekcije i praćenje općih i specifičnih preporuka radi sigurnosti osoblja i pacijenata u kontekstu COVID-19.
3. Nalaže se kliničkim centrima u Federaciji BiH, kao i općim, kantonalnim i specijalnim bolnicama u Federaciji BiH, da u slučaju pogoršanja epidemiološke situacije osiguraju 30% svojih kapaciteta za hospitalizaciju i liječenje pacijenata oboljelih od COVID-19. Za provođenje ove naredbe odgovorni su ravnatelji i upravna vijeća zdravstvenih ustanova, svako u okviru svojih zakonom utvrđenih nadležnosti.

Sukladno epidemiološkoj situaciji COVID-19, svaka bolnica je dužna imati plan zadovoljenja povećanih potreba za COVID-19 kapacitetima. Plan mora biti jasan i precizan, koordiniran s kriznim stožerom mjerodavnog ministarstva zdravstva, te sačinjen sukladno revidiranom dokumentu „Upravljanje slučajem COVID-19 i osiguranje kontinuiteta zdravstvenih službi – prijenos u zajednici“.

1. Nalaže se kriznim stožerima kantonalnih/županijskih ministarstava zdravstva da u svim zdravstvenim ustanovama na području kantona/županije, bez obzira na oblik vlasništva, kao i kliničkim centrima u Federaciji BiH, osiguraju u kontinuitetu rad bolničkih povjerenstava i bolničkih timova s ciljem sprječavanja širenja COVID-19 infekcije u zdravstvenim ustanovama, sukladno članku 51. Zakona o zaštiti pučanstva od zaraznih bolesti, kao i odredbama Pravilnika o uvjetima i načinu provođenja mjera za sprječavanje i suzbijanje bolničkih infekcija („Službene novine Federacije BiH“, broj 84/10).
2. Mikrobiološku djelatnost - laboratorijsku izolaciju virusne RNA i identifikaciju uzročnika zarazne bolesti (SARS-CoV-2) radi utvrđivanja dijagnoze na COVID-19 obavljaju laboratoriji zdravstvenih ustanova verificirani od strane Federalnog ministarstva zdravstva, kao i Veterinarski fakultet Univerziteta u Sarajevu – Laboratorij za molekularno-genetička i forenzička ispitivanja, kao podrška javnom sektoru zdravstva, i to za vrijeme trajanja potrebe za obavljanje ove djelatnosti u Federaciji BiH prema epidemiološkoj COVID-19 situaciji u BiH i u svijetu.

Svi verificirani laboratoriji, kao i Veterinarski fakultet Univerziteta u Sarajevu – Laboratorij za molekularno-genetička i forenzička ispitivanja, kao podrška javnom sektoru zdravstva iz stavka (1) ove točke, dužni su čuvati originalne uzorke i ekstrakcije, na temperaturi od minimalno -20 °C, najmanje 14 dana, računajući od dana testiranja, kao i voditi ažurne evidencije o korištenim internim i pozitivnim kontrolama u smislu utvrđenih vrijednosti istih.

1. U svrhu unaprjeđenja odgovora na pandemiju COVID-19, kod pacijenata s izraženim kliničkim simptomima karakterističnim za ovo oboljenje (sukladno definiciji slučaja), osim PCR temeljnih testova, koji ostaju zlatni standard za dijagnostiku, preporučuje se i korištenje antigenskih testova (Ag-RDT).

Antigenski testovi se mogu koristiti u situacijama kada je PCR nedostupan ili kada je potrebno duže vrijeme za obradu, ili kada je propisano ovom naredbom. Antigenski testovi za detekciju SARS-CoV-2 moraju ispunjavati minimalne zahtjeve: ≥90% senzitivnost i ≥97% specifičnost u usporedbi s referentnim PCR testom.

Testiranje Ag-RDT testovima se treba provoditi prema uputama proizvođača i unutar 5 - 7 dana nakon pojave simptoma. Negativan rezultat antigenskog testiranja ne može u potpunosti isključiti aktivnu COVID-19 infekciju te je kod simptomatskih pacijenata potrebno ponovljeno testiranje PCR testom.

Testiranje Ag-RDT testovima u svrhu dijagnostike provode zdravstvene ustanove.

Zdravstvena ustanova koja obavlja antigenska testiranja (Ag-RDT) dužna je redovito izvještavati zavod za javno zdravstvo kantona/županije, a zavod za javno zdravstvo kantona/županije se obvezuje podatke o rezultatima antigenskog testiranja (Ag-RDT) dostavljati Zavodu za javno zdravstvo Federacije BiH.

1. U cilju brže i efikasnije laboratorijske detekcije SARS-CoV-2 virusa nalaže se svim kantonalnim/županijskim ministarstvima zdravstva da u suradnji sa zavodima zdravstvenog osiguranja kantona/županije, kao i drugim zdravstvenim ustanovama, stave u funkciju sve resurse i kapacitete laboratorija verificiranih od strane Federalnog ministarstva zdravstva, kao i Veterinarskog fakulteta Univerziteta u Sarajevu – Laboratorij za molekularno-genetička i forenzička ispitivanja, kao podršku javnom sektoru zdravstva.
2. Nalaže se mikrobiološkim laboratorijama da redovito dostavljaju podatke Zavodu za javno zdravstvo Federacije BiH o testiranim osobama na SARS-CoV-2 i rezultatima testiranja, putem online platforme COVID-19.ba, koja u realnom vremenu prikazuje podatke o COVID-19 u Federaciji BiH, a svakim danom do 12:00 sati za prethodni dan.

U slučaju da ovlaštene zdravstvene ustanove (privatne i javne) ne dostavljaju podatke putem online platforme COVID-19.ba, a kako je definirano ovom naredbom, pokrenut će se postupak po službenoj dužnosti o stavljanju izvan snage rješenja donesenog od strane Federalnog ministarstva zdravstva za obavljanje mikrobiološke djelatnosti - laboratorijska izolacija virusne RNA i identifikacija uzročnika zarazne bolesti (SARS- CoV-2).

Nalaže se zdravstvenim ustanovama da redovito dostavljaju podatke o hospitaliziranim pacijentima, uključujući i hospitalizirane pacijente u jedinicama intenzivne njege, pacijentima na respiratoru, težini kliničke slike i ishodu liječenja (oporavljeni i umrli), te podatke o cjepnom statusu, kao i vrsti primljenog cjepiva za sve hospitalizirane pacijente nadležnim kantonalnim zavodima za javno zdravstvo, koji su dužni izvijestiti Zavod za javno zdravstvo Federacije BiH, putem online platforme COVID-19.ba, svakim danom do 12:00 sati za prethodni dan.

Agregirane tjedne podatke o hospitaliziranim pacijentima, pacijentima na respiratoru, i cjepnom statusu hospitaliziranih pacijenata, nadležni kantonalni zavodi za javno zdravstvo dostavljaju Zavodu za javno zdravstvo Federacije BiH, putem e-maila (i.covic@zzjzfbih.ba i m.smjecanin@zzjzfbih.ba) svakog ponedjeljka do 11:00 sati, na propisanom obrascu ( privitak 1. Naredbe).

1. Krizni stožeri kantonalnih ministarstava zdravstva imaju primjenjivati preporuke za otpuštanje osoba iz izolacije – COVID-19 sačinjene od Zavoda za javno zdravstvo Federacije BiH, koje su dostupne na stranici Zavoda [www.zzjzfbih.ba](http://www.zzjzfbih.ba).
2. Naređuje se kriznim stožerima kantonalnih/županijskih ministarstava zdravstva da najmanje jednom mjesečno dostavljaju izvješće o svom radu Kriznom stožeru Federalnog ministarstva zdravstva.
3. Naređuje se svim pedijatrijskim i drugim službama zaduženim za provedbu imunizacije primarne zdravstvene zaštite da izvrše reviziju zdravstvenih kartona i plana za imunizaciju sve djecu koja podliježu programu obvezne imunizacije do završetka srednje škole u suradnji s kantonalnim/županijskim zavodima za javno zdravstvo i intenziviraju imunizaciju djece koja su propustila jedno ili više cjepiva iz programa obvezne imunizacije, i to u roku od 30 dana od stupanja na snagu ove naredbe.

Odgovorna osoba za provedbu ove aktivnosti je ravnatelj doma zdravlja te je isti dužan podnijeti izvješće Zavodu za javno zdravstvo Federacije BiH i Federalnom ministarstvu zdravstva.

Zahtijeva se nadzor nad provedbom ove mjere od strane mjerodavne inspekcije.

1. Naređuje se svim centrima za mentalno zdravlje da stave u punu funkciju svoje kapacitete kao podršku mentalnom zdravlju pučanstva. Odgovorna osoba za provedbu ove aktivnosti je ravnatelj doma zdravlja te je isti dužan podnijeti izvješće Zavodu za javno zdravstvo Federacije BiH i Federalnom ministarstvu zdravstva.

Zahtijeva se nadzor nad provedbom ove mjere od strane mjerodavne inspekcije.

**III. NAREDBE U SVEZI ORGANIZIRANJA I PROVOĐENJA CJEPLJENJA PROTIV COVID-19**

 **Cjepljenje protiv COVID-19 za prioritetne skupine i ostalo pučanstvo**

1. Naređuje se da, pored postojećih prioritetnih skupina utvrđenih člankom 61a. Pravilnika o načinu provedbe obvezne imunizacije, imunoprofilakse i kemoprofilakse protiv zaraznih bolesti te o osobama koje se podvrgavaju toj obvezi („Službene novine Federacije BiH“, br. 22/19, 12/21 i 47/21), nadležna tijela vlasti u kantonima/županijama, kao i zdravstvene ustanove u kantonima/županijama, počnu s cijepljenjem protiv COVID-19 uposlenih u obrazovnom sektoru, policiji, vatrogasnim službama, socijalnoj zaštiti i medijima, te studenata fakulteta zdravstvenih usmjerenja.
2. Nakon cjepljenja prioritetnih skupina i osoba uposlenih u javnim službama iz Poglavlja III. točke 1. ove naredbe, zavodi za javno zdravstvo kantona/županija, dužni su početi pozivanje i ostalog pučanstva na cijepljenje protiv COVID-19, a prema raspoloživim količinama cjepiva protiv COVID-19.
3. Nadležna tijela vlasti u kantonima/županijama, kao i zdravstvene ustanove u kantonima/županijama, dužni su osigurati pomoć za komunikaciju s osobama koje imaju poteškoće sa sluhom i vidom, i to najmanje jedan dan u tjednu na mjestu provedbe cijepljenja, a sukladno odredbama članka 12. Zakona o pravima, obvezama i odgovornostima pacijenata („Službene novine Fedracije BiH“, broj 40/10).
4. Zavod za javno zdravstvo Federacije BiH će organizirati cijepljenje skupina od posebnog značaja za Federaciju Bosne i Hercegovine i Bosnu i Hercegovinu.
5. Sukladno Pravilniku o načinima provođenja obvezne imunizacije, imunoprofilakse i kemprofilakse protiv zaraznih bolesti te osobama koje se podvrgavaju toj obvezi i dopunama navedenog pravilnika nalaže se zdravstvenim ustanovama da redovito unose podatke o imunizaciji protiv COVID-19 i putem online platforme vakcine.covid-19.ba.

**Organizacija cjepljenja protiv COVID-19 na razini kantona/županija**

1. Nadležna tijela vlasti u kantonima/županijama, kao i zdravstvene ustanove u kantonima/županijama, dužna su otvoriti punktove za masovnu imunizaciju na razini općina s ciljem veće dostupnosti imunizacije protiv COVID-19 pučanstvu.
2. Nadležna tijela vlasti u kantonima/županijama, kao i zdravstvene ustanove u kantonima/županijama, dužna su formirati mobilne timove za imunizaciju protiv COVID-19, posebno ugroženih skupina pučanstva (osobe koje zbog zdravstvenog stanja nisu u mogućnosti doći u cjepne centre, migranti, Romi i dr.).
3. Nadležna tijela vlasti u kantonima/županijama, kao i zdravstvene ustanove u kantonima/županijama, dužna su formirati mobilne timove za imunizaciju protiv COVID-19 pučanstva koje je udaljeno od sjedišta centra za imunizaciju.
4. Nadležna tijela vlasti u kantonima/županijama, kao i zdravstvene ustanove u kantonima/županijama, dužna su cjepljenje protiv COVID-19 obavljati svih sedam dana u tjednu u razdoblju od 08:00 do 20:00, a po potrebi i dulje, sukladno raspoloživim ljudskim i materijalno-tehničkim resursima.

**IV. NAREDBE ZA POSLOVNE SUBJEKTE**

1. Nalaže se svim pravnim i fizičkim osobama, koje zapošljavaju više od 20 djelatnika, da imaju krizni plan pripravnosti i odgovora na pojavu COVID-19, kojim će biti usklađena organizacija rada navedenih subjekata s danim preporukama i smjernicama Zavoda za javno zdravstvo Federacije BiH i kantonalnih zavoda za javno zdravstvo, te da osiguraju njegovo redovito provođenje.
2. Nalaže se poslovnim subjektima da reorganiziraju rad svojih zaposlenika, na mjestima gdje nije moguće poštivati razmak od 2 metra među zaposlenima, tako što će reorganizirati radno vrijeme, organizirati rad u smjenama, omogućiti rad od kuće i primijeniti druge načine obavljanja radnih zadataka koji neće ugroziti djelatnosti i radne procese, a omogućit će poštivanje higijensko-epidemioloških mjera.

**V. NAREDBE ZA SUPERMARKETE I VELETRGOVINE**

1. U veletrgovinama i supermarketima se ograničava broj kupaca prema sljedećim kriterijima, tako da se definira prostor od 10 m2 prodajnog objekta po potrošaču.
2. Bez obzira na veličinu prostora prodajnog objekta, nije dopušten boravak više od 400 potrošača.
3. Supermarketi i veletrgovine, kao i drugi objekti slične namjene, dužni su na ulazu u objekt na vidljivom mjestu postaviti informacije o veličini prodajnog prostora i maksimalno dopuštenom broju potrošača sukladno definiranom prodajnom prostoru/broj potrošača.
4. Supermarketi i veletrgovine, kao i drugi objekti slične namjene, dužni su osigurati rad svih kasa/naplatnih mjesta.
5. Supermarketi, veletrgovine, tržni centri, kao i drugi objekti slične namjene, dužni su osigurati COVID-redare.

**VI. NAREDBE ZA UGOSTITELJSKE OBJEKTE**

* + - 1. Dopušta se pružanje usluga u ugostiteljskim objektima u otvorenom i zatvorenom prostoru, samo sjedeća mjesta, uz obvezno pridržavanje preporuka donesenih od zavoda za javno zdravstvo u Federaciji BiH (higijensko-epidemioloških mjera) sukladno Poglavlju I. „Opće naredbe“, toč. 2. – 6. Pružanje usluga u ugostiteljskim objektima dopušteno je za maksimalno 50 osoba u zatvorenom prostoru i 100 osoba na otvorenom prostoru ugostiteljskog objekta, i to isključivo uz uvjet da veličina zatvorenog i otvorenog prostora ugostiteljskog objekta omogućava poštivanje navedenih mjera i preporuka zavoda za javno zdravstvo u Federaciji BiH.
			2. Nalaže se kriznim stožerima kantonalnih/županijskih ministarstava zdravstva da definiraju način rada ugostiteljskih objekata, sukladno analizi rizika i epidemiološkoj situaciji.

**VII. NAREDBE ZA USTANOVE KOJE ZBRINJAVAJU I SMJEŠTAJU STARIJE OSOBE, USTANOVE KOJE ZBRINJAVAJU I SMJEŠTAJU OSOBE S POTEŠKOĆAMA U RAZVOJU I OSOBE S DUŠEVNIM SMETNJAMA, KAZNENO-POPRAVNE USTANOVE I DRUGE USTANOVE SOCIJALNE ZAŠTITE**

1. Dopuštaju se posjeti i izlaz osobama smještenim u ustanove socijalne zaštite koje zbrinjavaju i smještaju starije osobe, uz uvjet da ustanova mora imati interni plan za posjete u ustanovi, kao i krizni plan u slučaju pojave zarazne bolesti COVID-19.

Ostale ustanove socijalne zaštite, uključujući u ovo i ustanove socijalne zaštite koje zbrinjavaju i smještaju osobe s poteškoćama u razvoju i osobe s duševnim smetnjama, te kazneno-popravne ustanove, moraju imati interni plan za posjete i izlaske iz ustanove, kao i krizni plan u slučaju pojave zarazne bolesti COVID-19, te imaju obvezu postupanja po istom.

1. Dopušta se prijem novih korisnika u ustanovama socijalne zaštite, uz uvjet da je prethodno provedeno PCR testiranje na COVID-19. Navedeno se primjenjuje i kod premještanja korisnika iz zdravstvene ustanove u ustanovu socijalne zaštite. Obveza je ustanove socijalne zaštite osigurati prostor za izolaciju korisnika.

**VIII. NAREDBE ZA GRADSKI, PRIGRADSKI I MEĐUGRADSKI PRIJEVOZ**

1. Dopušta se rad gradskog, prigradskog i međugradskog prijevoza, uz obvezno pridržavanje preporuka donesenih od zavoda za javno zdravstvo u Federaciji BiH (higijensko-epidemioloških mjera).
2. Prijevoznici u gradskom, prigradskom i međugradskom prijevozu dužni su osigurati COVID-redare.

**IX. NAREDBE ZA OBRAZOVNE USTANOVE**

1. Nadležna ministarstva obrazovanja kantona/županija u suradnji s kriznim stožerima kantonalnih/županijskih ministarstava zdravstva i zavoda za javno zdravstvo kantona/županija će spram epidemiološke situacije COVID-19 na području kantona/županije donijeti odluku o modelu i početku pohađanja nastave u novoj školskoj 2021./2022. godini za osnovno i srednje obrazovanje.
2. U cilju sprječavanja širenja COVID-19, svaka obrazovna ustanova na području kantona/županije mora imati krizni plan pripravnosti i odgovora na pojavu COVID-19 i imenovan operativni tim za praćenje implementacije kriznog plana.
3. Obvezuju se kantonalne/županijske uprave za inspekcijske poslove, kao i mjerodavni inspektori pri gradovima i općinama, da nalože svim obrazovnim ustanovama u kantonu/županiji, u čijim prostorima i tijekom provođenja obrazovnog procesa može doći do prijenosa zarazne bolesti COVID-19, kao i drugih zaraznih bolesti, da uspostave i provode redovite kontrole higijenskih i zdravstveno-tehničkih uvjeta u objektu i procesu rada, provođenje planova samokontrole sačinjenih sukladno načelima analize rizika i kritičnih kontrolnih točaka, a prema preporukama mjerodavnog zavoda za javno zdravstvo kantona/županije. Navedeno uključuje i kontinuiran pojačan inspekcijski nadzor od mjerodavnih inspekcija u obrazovnim ustanovama s ciljem sprječavanja prijenosa COVID-19.
4. Održavanje pripravničkog i specijalističkog, odnosno subspecijalističkog staža zdravstvenih djelatnika u zdravstvenim ustanovama te drugim institucijama u kojima se staž obavlja, polaganje stručnih, specijalističkih i subspecijalističkih ispita zdravstvenih djelatnika, kao i obavljanje pripravničkog staža i polaganje stručnih ispita u drugim strukama, odvija se uz striktno pridržavanje preporuka donesenih od zavoda za javno zdravstvo u Federaciji BiH (higijensko-epidemioloških mjera).
5. Nastava na fakultetima u akademskoj 2020./2021. godini odvija se uz striktno i kontinuirano pridržavanje higijensko-epidemioloških mjera za prevenciju COVID-19.
6. Toč. 3. i 4. ovog poglavlja primjenjuje se i na fakultete prilikom održavanja nastave u akademskoj 2020./2021. godini.

**X. NAREDBE ZA KAZALIŠTA I KINA**

1. Iznimno od Poglavlja I. „Opće naredbe“, točke 3. kojom je utvrđeno da je u zatvorenom prostoru dopušteno okupljanje ljudi, ali ne više od 50 osoba, kazalištima i kinima dopušta se organiziranje predstava i projekcija filmova za ne više od 100 osoba, uz poštivanje higijensko-epidemioloških preporuka te obvezni fizički razmak od najmanje 2 metra između osoba, kao i pod uvjetom da veličina prostora u kojem se održavaju predstave i projekcije filmova omogućava provedbu navedenih mjera.
2. Krizni stožeri kantonalnih/županijskih ministarstava zdravstva na temelju procjene COVID-19 epidemiološke situacije na području kantona/županije mogu reducirati broj osoba od maksimalno dopuštenog broja osoba iz točke 1. ovog poglavlja.

**XI. NAREDBE ZA SPORTSKA NATJECANJA I TRENAŽNE PROCESE**

1. Dopušta se održavanje profesionalnih sportskih natjecanja na otvorenom uz prisutnost gledatelja, uz uvjete korištenja do 30% kapaciteta stadiona, a ne više od 500 osoba po tribini, te uz poštivanje higijensko-epidemioloških mjera.
2. Osobe na tribinama ne smiju imati navijačke rekvizite, te moraju nositi zaštitne maske. Prilikom ulaska i izlaska sa stadiona potrebno je osigurati organizirani ulazak, uz poštivanje higijensko-epidemioloških mjera kao što su nošenje zaštitnih maski i držanje razmaka, za što su zaduženi COVID-redari.
3. Prilikom ulaska na stadion potrebno je staviti u uporabu sve ulaze kako bi se smanjio rizik većeg okupljanja.
4. U zatvorenom prostoru održavanje sportskih događaja će se i dalje odvijati bez prisutnosti publike.
5. Dopušta se održavanje trenažnih procesa sportaša svih profesionalnih sportskih klubova, uz obvezno pridržavanje preporuka donesenih od zavoda za javno zdravstvo u Federaciji BiH (higijensko-epidemioloških mjera).
6. Sportski savezi i organizatori sportskih natjecanja i trenažnih procesa iz ove točke odgovorni su za provođenje higijensko-epidemioloških mjera.

**XII. NAREDBE ZA ODRŽAVANJE KONGRESA, KONFERENCIJA I DRUGIH EDUKATIVNIH SKUPOVA U FEDERACIJI BOSNE I HERCEGOVINE**

1. Dopušta se održavanje kongresa, konferencija i drugih edukativnih skupova, i to do 100 osoba, uz obvezno pridržavanje preporuka koje donosi Zavod za javno zdravstvo Federacije BiH (higijensko-epidemioloških mjera).
2. Organizator skupa u kojem sudjeluje više od 100 osoba dužan je prethodno osigurati suglasnost mjerodavnog kriznog stožera kantonalnog/županijskog ministarstva zdravstva, koje se izdaje temeljem mišljenja mjerodavnog zavoda za javno zdravstvo kantona/županije i sadrži procjenu rizika.
3. Ako skup ima više od 100 osoba, potrebno je da sudionici imaju:

- negativan antigenski ili PCR test, ne stariji od 48 sati, ili

- potvrdu o prebolovanom COVID-19 ne stariju od 6 mjeseci, ili

- potvrdu o završenom cijepljenju.

1. Sva mjesta moraju biti numerirana i svi sudionici popisani po sjedećim mjestima. Tijekom skupa svi sudionici moraju sjediti na istim numeriranim mjestima.
2. Tijekom stanke sudionici se moraju pridržavati propisanih higijensko-epidemioloških mjera.
3. Sjedenje za vrijeme objeda mora biti fiksno, odnosno svaki dan skupa sjede iste osobe za stolom, uz fizički razmak.

**XIII. NAREDBE ZA MJERODAVNA INSPEKCIJSKA TIJELA I MJERODAVNE UPRAVE POLICIJA**

1. Zadužuju se Federalna uprava za inspekcijske poslove, kantonalne/županijske uprave za inspekcijske poslove, kao i inspekcije organizirane pri mjerodavnim ministarstvima u kantonu/županiji, odnosno mjerodavni općinski i gradski inspektori da pojačaju inspekcijski nadzor, a u cilju kontrole provođenja naređenih mjera i sprječavanja širenja COVID-19 na području svoje jurisdikcije.
2. Zadužuju se FMUP – Federalna uprava policije i MUP kantona/županije – Uprava policije sukladno točki IV. Odluke o proglašenju prestanka stanja nesreće uzrokovane pojavom koronavirusa (COVID-19) na području Federacije Bosne i Hercegovine („Službene novine Federacije BiH“, br. 34/20 i 5/21) da poduzimaju mjere iz svoje mjerodavnosti kao potpora inspekcijskim službama, a u cilju kontrole provođenja naređenih mjera i sprječavanja širenja COVID-19 na području svoje jurisdikcije.
3. Zadužuju se Federalna uprava za inspekcijske poslove, kantonalne/županijske uprave za inspekcijske poslove, kao i inspekcije organizirane pri mjerodavnim ministarstvima u kantonu/županiji, odnosno mjerodavni općinski i gradski inspektori da dostave Kriznom stožeru Federalnog ministarstva zdravstva, odnosno kriznim stožerima kantonalnih/županijskih ministarstava zdravstva, izvješća o pojačanom inspekcijskom nadzoru, a u cilju kontrole provođenja naređenih mjera i sprječavanja širenja COVID-19 na području svoje jurisdikcije te da navedena izvješća nastave dostavljati u kontinuitetu svakih 14 dana. Krizni stožeri kantonalnih/županijskih ministarstava zdravstva navedena objedinjena izvješća za područje kantona/županije dostavljaju Kriznom stožeru Federalnog ministarstva zdravstva.

**XIV. NAREDBE ZA ODRŽAVANJE SJEDNICA I RADNIH TIJELA PARLAMENTA FEDERACIJE BOSNE I HERCEGOVINE**

1. Iznimno od Poglavlja I. „Opće naredbe“, točke 3. kojom je utvrđeno da je u zatvorenom prostoru dopušteno okupljanje ljudi, ali ne više od 50 osoba, dopušta se održavanje sjednica i radnih tijela Parlamenta Federacije Bosne i Hercegovine, uz poštivanje higijensko-epidemioloških preporuka Zavoda za javno zdravstvo Federacije Bosne i Hercegovine, koje su sastavni dio ove naredbe, kao i pod uvjetom da veličina prostora u kojem se održavaju sjednice i radna tijela Parlamenta Federacije Bosne i Hercegovine omogućava provedbu navedenih mjera.
2. Nalaže se kriznim stožerima kantonalnih/županijskih ministarstava zdravstva da na temelju procjene COVID-19 epidemiološke situacije i uz higijensko-epidemiološke preporuke zavoda za javno zdravstvo kantona/županije, na području kantona/županije, kao i općina, donesu naredbu za održavanje sjednica i radnih tijela zakonodavnih tijela kantona/županije, kao i tijela odlučivanja u jedinicama lokalne samouprave (gradska, općinska vijeća i sl.).

**XV. NAREDBE ZA ODRŽAVANJE PRETRESA U SUDOVIMA U FEDERACIJI BOSNE I HERCEGOVINE**

1. Iznimno od Poglavlja I. „Opće naredbe“, točke 3. kojom je utvrđeno da je u zatvorenom prostoru dopušteno okupljanje ljudi, ali ne više od 50 osoba, dopušta se održavanje pretresa u Vrhovnom sudu Federacije Bosne i Hercegovine, uz poštivanje higijensko-epidemioloških preporuka Zavoda za javno zdravstvo Federacije Bosne i Hercegovine, koje su sastavni dio ove naredbe, kao i pod uvjetom da veličina prostora u kojem se održavaju pretresi omogućava provedbu navedenih mjera.
2. Nalaže se kriznim stožerima kantonalnih/županijskih ministarstava zdravstva da na temelju procjene COVID-19 epidemiološke situacije i uz higijensko-epidemiološke preporuke zavoda za javno zdravstvo kantona/županije, na području kantona/županije, kao i općina, donesu naredbe za održavanja pretresa u sudovima na području kantona/županija, kao i općina.

**Privitak 2.**

**PREPORUKE KRIZNOG STOŽERA**

**FEDERALNOG MINISTARSTVA ZDRAVSTVA**

1. Preporučuje se osobama starije životne dobi, osobito onima s kroničnim bolestima, da i dalje izbjegavaju bespotrebna kretanja i korištenje javnog prijevoza te da redovito koriste zaštitnu opremu.
2. U slučaju pojave nekih od simptoma kao što su: povišena temperatura, kašalj, gubitak mirisa ili okusa, preporučuje se osobama sa simptomima, kao i članovima njihovog kućanstva, da ostanu kući te se telefonski jave nadležnom liječniku kako bi dobili daljnje upute.
3. Preporučuje se svim državljanima Federacije BiH da ne putuju u zemlje u kojima je prisutna visoka transmisija COVID-19.
4. Preporučuje se svim državljanima Federacije BiH koji žive ili rade u zemljama u kojima je prisutna visoka transmisija COVID-19 da ne dolaze u Federaciju BiH, zbog povećanja rizika od unošenja COVID-19, a što bi dodatno moglo rezultirati daljnjim pogoršanjem COVID-19 epidemiološke situacije u Federaciji BiH.
5. Preporučuje se nadležnim tijelima vlasti u kantonima/županijama, kao i zdravstvenim ustanovama u kantonima/županijama, organiziranje imunizacije protiv COVID-19 po načelu „dan otvorenih vrata“ prema raspoloživim količinama cjepiva protiv COVID-19.
6. Vlade kantona/županija, odnosno krizni stožeri kantonalnih/županijskih ministarstava zdravstva, prema procjeni epidemiološke situacije u kantonu/županiji, preporuke od toč. 1. do 5. mogu donijeti i u formi naredbe.